2017 yilning 27 avgust kuni soat 14:45da Sirdaryo viloyati Favqulodda vaziyatlar boshqarmasi tezkor navbatchisiga Guliston shaharda istiqomat qiluvchi fuqaro E.X. tomonidan, uyida ilon ko‘rganligi to‘g‘risida ma’lumot kelib tushdi, deb xabar bermoqda FVV matbuot xizmati. Ilon chaqishi bilan bog‘liq favqulodda vaziyatning oldini olish maqsadida, navbatchi guruh qutqaruvchilari zudlik bilan voqea joyiga yetib borishgan. Qutqaruvchilar tomonidan xonadon sinchkovlik bilan tekshirib chiqildi va ilon topildi. Ilon aholi punktidan uzoqroq bo‘lgan joyga qo‘yib yuborildi. Xonadon egalariga mutaxassislar tomonidan psixologik yordam ko‘rsatilib, zaruriy tavsiyalar berildi.